譚仔質素大倒退?網民齊稱3種食物變難食 有人投訴獲官方一解釋
譚仔質素|不少香港人在想不到要吃甚麼的時候,都會選擇吃譚仔米線,不僅價廉物美,而且附近總有幾間分店,但近日有不少網民均質疑譚仔雲南米線更換供應商,食物質素普遍下降,更直言「我唔會再去食譚仔了」。
近日有網民在Facebook群組「香港米線關注組」發貼文,表示自己家樓下便有一間譚仔雲南米線,自己已經將近一個月沒有光顧,平時喜歡點他們的墨魚丸、魚蛋、魚片頭,而在最近一次光顧的時候,質疑這三項丸類都更換了供應商,大呻譚仔質素「超級唔掂」、「好似街市自己夾,30幾蚊一磅嗰啲」,表示對譚仔好失望。
網民指三項丸類的食物質素下降
雖然事主表示其他配菜,例如雞肉、牛肉的味道和供應商就跟之前沒有分別,但也因為此三項丸類的食物質素下降,表示「咁樣,我唔會再去食譚仔了」。而貼文亦隨即引起關注組內網民回應,有不少網民更曾致電譚仔雲南米線的客戶服務中心反映意見,「佢地3月1日開始換咗供應商,我都忍唔住打電話去客戶服務中心反映吓意見,魚蛋同墨魚丸真係好難食」,而譚仔雲南米線的Facebook客服亦直認更換供應商,「就有關客人提及的情況,因近日有關食材更換供應商,故味道或口感有所不同,惟我們亦會將客人意見轉達相關部門,希望迎合不同客人之口味。」
網民齊稱譚仔變難食
同時關注組亦有不少網民附和Po主,認為譚仔質素下降,「Agreed,我剛剛去譚仔食下午茶,發覺啲魚片頭同之前食嗰啲質素差咗好多」、「我覺得街市夾開嗰啲分分鐘都好食過佢,依家食呢啲一堆粉」、「墨(魚)丸以前好好食,琴日食唔同咗,仲差過街市買,以為變壞咗」、「唯有行遠啲去三哥同南記」、「認同,我好鍾意食墨(魚)丸米線,因為佢啲墨(魚)丸好食,最近嗰次喺旺角豉油街食發覺墨(魚)丸變晒樣,問過店長佢話轉咗供應商,啲口感完全唔似以前嗰啲咁彈牙,好似食緊一嚿粉,我寧願你加價好過」、「我上星期都食完譚仔過橋米線,都發現豬、牛、墨魚丸冇樣掂…係從來未食過咁難食嘅丸,又粉又鬆散又腥」。